AFR: Helen Zille (Johannesburg, 9 Maart 1951) is die leier van die Demokratiese Alliansie en premier van die Wes-Kaap. Sy was ook vantevore burgemeester van Kaapstad. Vroeë lewe en loopbaan Nadat sy 'n BA-graad by die Universiteit van die Witwatersrand in Johannesburg behaal het, het sy haar loopbaan as politieke verslaggewer van die Rand Daily Mail begin. In dié rol het sy bekendheid verwerf met die oopvlek van die omstandighede waaronder Steve Biko in polisieaanhouding te sterwe gekom het. Helen Zille was vantevore 'n lid van die anti-apartheidbeweging genaamd Black Sash, die End Conscription Campaign, en die South Africa Beyond Apartheid Project en die Kaapstad Vredeskommitee. Sy het ook getuienis ingesamel vir die Goldstone Kommissie wat pogings ondersoek het om die ...